biswa921/hiwiki-latest-pages-articles-raw huggingface dataset:
होरेस

thumb|Saturae, 1577
होरेस (Horace ; वास्तविक नाम : Quintus Horatius Flaccus ; दिसम्बर 8, 65 BCE – नवम्बर 27, 8 BCE) प्रसिद्ध रोमन कवि था। इसका जीवन काल अगस्टस सीज़र ( Augustus Caeser ) के शासनकाल के दौरान रहा I  

 रचनाएँ 

 स्टायर - I, II 
इपोड्स
 ओड्स 
 एपिस्टलस
आर्स पोएटिका

 आर्स पोएटिका 
होरेस द्वारा लिखी गई रचनाओं में सबसे प्रमुख आर्स पोएटिका ( Ars Poetica ) है I इस शीर्षक का शाब्दिक अर्थ है काव्य की कला (Art of Poetry) I यह पत्रों के रूप में लिखी हुई है I अंग्रेजी के लेखक बेन जोनसन (Ben Jonson) ने इसका अनुवाद अंग्रेजी भाषा में किया था I यह रचना मूल रूप से अरस्तु के आलोचनात्मक सिद्धांतो पर आधारित है I इसके तीन भाग हैं - पोएसिस (Poesis), पोएमा (Poema) और पोएटा (Poeta) I 
श्रेणी:रोमन कवि
पवमान मन्त्र

पवमान मन्त्र या पवमान अभयारोह बृहदारण्यक उपनिषद में विद्यमान एक मन्त्र है। यह मन्त्र मूलतः सोम यज्ञ की स्तुति में यजमान द्वारा गाया जाता था। 
    ॐ असतो मा सद्गमय।    तमसो मा ज्योतिर्गमय।
    मृत्योर्मामृतं गमय ॥    ॐ शान्ति शान्ति शान्तिः ॥ – बृहदारण्यकोपनिषद् 1.3.28। 

 अर्थ
 मुझे असत्य से सत्य की ओर ले चलो।
 मुझे अन्धकार से प्रकाश की ओर ले चलो।
 मुझे मृत्यु से अमरता की ओर ले चलो॥

पवमान सूक्तम

सहस्राक्षं शतधारमृषिभिः पावनं कृतम् ।

तेना सहस्रधारेण पवमानः पुनातु माम् ॥ १ ॥

येन पूतमन्तरिक्षं यस्मिन्वायुरधिश्रितः ।

तेना सहस्रधारेण पवमानः पुनातु माम् ॥ २ ॥

येन पूते द्यावापृथिवी आपः पूता अथो स्वः ।

तेना सहस्त्रधारेण पवमानः पुनातु माम् ॥ ३ ॥

येन पूते अहोरात्रे दिशः पूता उत येन प्रदिशः ।

तेना सहस्रधारेण पवमानः पुनातु माम् ॥ ४ ॥

येन पूतौ सूर्याचन्द्रमसौ नक्षत्राणि भूतकृतः सह येन पूताः ।

तेना सहस्रधारेण पवमानः पुनातु माम् ॥ ५ ॥

येन पूता वेदिरग्नयः परिधयः सह येन पूताः ।

तेना सहस्रधारेण पवमानः पुनातु माम् ॥ ६ ॥

येन पूतं बर्हिराज्यमथो हविर्येन पूतो यज्ञो वषट्कारो हुताहुतिः ।

तेना सहस्रधारेण पवमानः पुनातु माम् ॥ ७ ॥

येन पूतौ व्रीहियवौ याभ्यां यज्ञो अधिनिर्मितः ।

तेना सहस्रधारेण पवमानः पुनातु माम् ॥ ८ ॥

येन पूता अश्वा गावो अथो पूता अजावयः ।

तेना सहस्त्रधारेण पवमानः पुनातु माम् ॥ ९ ॥

येन पूता ऋचः सामानि यजुर्जाह्मणं सह येन पूतम् ।

तेना सहस्रधारेण पवमानः पुनातु माम्॥ १० ॥

येन पूता अथर्वाङ्गिरसो देवताः सह येन पूताः ।

तेना सहस्रधारेण पवमानः पुनातु माम् ॥ ११ ॥

येन पूता ऋतवो येनार्तवा येभ्यः संवत्सरो अधिनिर्मितः ।

तेना सहस्रधारेण पवमानः पुनातु माम् ॥ १२ ॥

येन पूता वनस्पतयो वानस्पत्या ओषधयो वीरुधः सह येन पूताः ।

तेना सहस्रधारेण पवमानः पुनातु माम् ॥ १३ ॥

येन पूता गन्धर्वाप्सरसः सर्पपुण्यजनाः सह येन पूताः ।

तेना सहस्रधारेण पवमानः पुनातु माम् ॥ १४ ॥

येन पूताः पर्वता हिमवन्तो वैश्वानराः परिभुवः सह येन पूताः ।

तेना सहस्रधारेण पवमानः पुनातु माम् ॥ १५ ॥

येन पूता नद्यः सिन्धवः समुद्राः सह येन पूताः ।

तेना सहस्रधारेण पवमानः पुनातु माम् ॥ १६ ॥

येन पूता विश्वेदेवाः परमेष्ठी प्रजापतिः ।

तेना सहस्रधारेण पवमानः पुनातु माम् ॥ १७ ॥

येन पूतः प्रजापतिर्लोकं विश्वं भूतं स्वराजभार ।

तेना सहस्रधारेण पवमानः पुनातु माम् ॥ १८ ॥

येन पूतः स्तनयित्नुरपामुत्सः प्रजापतिः ।

तेना सहस्रधारेण पवमानः पुनातु माम् ॥ १९ ॥

येन पूतमृतं सत्यं तपो दीक्षां पूतयते ।

तेना सहस्रधारेण पवमानः पुनातु माम् ॥ २० ॥

येन पूतमिदं सर्वं यद्भूतं यच्च भाव्यम् ।

तेना सहस्रधारेण पवमानः पुनातु माम् ॥ २१ ॥

पवमान सूक्त लाभ ।

 पवमान सूक्तम का जाप करने से लम्बी आयु का लाभ मिलता है।
 इस मंत्र का जाप करने से सभी पापों का नाश होता है और पितृ शाप का उपशम होता है।
 मंत्र मन को समृद्धि और खुशी से भर देता है।

श्रेणी:मन्त्र
बृहद्रथ

बृहद्रथ नाम से कई व्यक्तियों का उल्लेख वैदिक तथा पुराणेतिहास ग्रंथों में हुआ है, जो निम्नांकित हैं :

(१) पुराकालीन व्यक्ति की स्थिति से बृहद्रथ का सबसे प्राचीन उल्लेख ऋग्वेद (१.३६-१८) में दो बार नववास्त्व के साथ हुआ है जो इंद्र से पराजित होकर मारा गया था (ऋ. १०/४६/६)।

(२) चेदिराज उपरिचर वसु का पुत्र, जरासन्ध और उनकी बहन शशिरेखा का पिता जो मगध का राजा और महान् योद्धा था (महाभारत आदिपर्व, ५७/२९; सभापर्व, १६/१२)।

(३) विदेहराज दैवराति जिसने, समस्त ब्रह्मज्ञानियों से श्रेष्ठ जानकर, याज्ञवल्क्य से तत्वज्ञान का उपदेश ग्रहण किया था।

(४) अंग जनपद का दानवीर राजा जो परशुराम द्वारा क्षत्रिय संहार के समय गोलांगूल की कृपा से रक्षित हुआ था।

(५) एक पौराणिक राजा जो पृथुलाक्ष (भागवतपुराण), बृहत्कर्मन् (वायुपुराण) अथवा भद्ररथ (विष्णुपुराण) का पुत्र था।

अन्य अनेक पौराणिक व्यक्ति इसी नाम से संबोधित हैं जो एक दूसरे से भिन्न प्रतीत होते हैं जैसे, 

(क) इंदुमती के पति, एक राजा (स्कंदपुराण ६/१/३७), 

(ख) सूक्ष्म नामक दैत्य के अंश से उत्पन्न महाभारतकालीन राजा, 

(ग) कौरव सेना का एक योद्धा, 

(घ) तिमिराजा का पुत्र, 

(ङ) शतधन्वन् का पुत्र जो मौर्य वंश का अंतिम राजा था (बृहद्रथ मौर्य), 

(च) मैत्रायणी उपनिषद में चर्चित एक ब्रह्मज्ञानी, आदि।

श्रेणी:पौराणिक पात्र
अमुक्त स्रोत सॉफ्टवेयर

अमुक्त स्रोत या बन्द स्रोत (Closed source) उन कम्प्यूटर प्रोग्रामों को कहते हैं जिनका मूल कोड प्रकाशित नहीं किया जाता। अतः कोई दूसरा व्यक्ति इन प्रोग्रामों के मूल कोड को न देख सकता है न उसमें कोई परिवर्तन कर सकता है। इन पर किसी व्यक्ति या समूह का स्वामित्व होता है। इसलिए इन्हें स्वामियुक्त सॉफ्टवेयर या मालिकाना सॉफ्टवेयर (proprietary software) भी कहते हैं। इनके विपरीत मुक्तस्रोत प्रोग्राम होते हैं जिनका मूल कोड सभी के देखने, कापी करने, परिवर्तित करने आदि के लिए सुलभ होता है। माइक्रोसॉफ्ट ऑफिस एक मालिकाना अमुक्त स्रोत साफ्टवेयर है जबकि ओपेन ऑफिस एक मु्तस्रोत साफ्टवेयर।

इन्हें भी देखें
मुक्तस्रोत सॉफ्टवेयर

श्रेणी:सॉफ्टवेयर
व्यौहार राममनोहर सिंहा

व्यौहार राममनोहर सिंहा (1929 - 2007) एक भारतीय कलाकार थे जिन्होंने भारतीय संविधान का अलंकरण किया है। इनके ही चित्रों कारण भारतीय संविधान विश्व का सबसे सुन्दर संविधान माना जाने लगा। केवल 22 वर्ष की उम्र में व्यौहार राममनोहर सिंहा ने भारतीय संविधान जैसे बड़े कार्य के लिए अपना योगदान दिया था। भारतीय संविधान की मूलप्रति के प्रथम पृष्ठ में भारत की सांस्कृतिक एवं आध्यात्मिक धरोहरों का व्यक्त करते प्रतीकों के चित्रों को शामिल किया गया। इसके साथ ही कई अन्य चित्रों को भी भारतीय संविधान की मूलकृति में स्थान मिला। जिन चित्रों को इसमें स्थान नहीं मिल पाया उन बचे हुए चित्रों को शहीद स्मारक प्रेक्षागृह की दीवारों पर जगह मिली।

पृष्ठभूमि
संविधान के अलंकरण में राम मनोहर सिंहा का प्रत्यक्ष और उनके पिता एवं प्रसिद्ध हिन्दीसेवी व्यौहार राजेन्द्र सिंह का परोक्ष रूप से योगदान रहा है। 1935 में जबलपुर में ही डॉ.राजेन्द्र प्रसाद, काका कालेल्कर, व्यौहार राजेन्द्र सिंहा ने एक चर्चा के दौरान कहा था कि भारत की सांस्कृतिक और आध्यात्मिक विरासत को जन-जन तक चित्रों के माध्यम से पहुंचाया जाए। वर्तमान संविधान का निर्माण हो रहा था। डॉ.राजेन्द्र संविधान सभा के अध्यक्ष थे। तब उन्हें उस चर्चा की याद आई और उन्होंने संविधान को अलंकृत किए जाने की बात कही। उन्होंने शांति निकेतन के व्योवृद्ध चित्रकार नंदलाल बसु जो कि लगभग 70 वर्ष के थे, उनसे इस बारे में चर्चा की। नंदलाल बसु ने अपने प्रिय शिष्य व्यौहार राम मनोहर सिंहा को यह जिम्मेदारी सौंपी कि वे भारत भ्रमण पर जाएं। सांस्कृतिक एवं आध्यात्मिक विरासत, धरोहरों को चित्रों में शामिल करें। 

ये काफी सूक्ष्म काम था जो नंदलाल 70 वर्ष की उम्र में कर पाना थोड़ा मुश्किल था। इस कार्य को समय पर पूरा भी करना था। व्यौहार राम मनोहर सिंहा उस वक्त शांतिनिकेतन में ही थे। उन्होंने अपने सहपाठियों के साथ मिलकर इस कार्य को पूरा किया। नवंबर 1949 में संविधान तैयार हो चुका था। 26 जनवरी 1950 को लागू भी हो चुका था, लेकिन इसकी मूलकृति तैयार होने में समय लगा। मई 1950 में भारतीय संविधान का अंतिम स्वरूप तैयार हुआ। मूलकृति मई 1950 में ही तैयार हुई। इसके पहले पृष्ठ पर भारतीय धरोहरों के सात प्रतीकों के चित्रों व कई अन्य चित्रों को जगह मिली। इस पर जब व्यौहार राम मनोहर सिंहा को हस्ताक्षर करने को कहा गया, तो उन्होंने इंकार कर दिया और कहा कि संविधान में ये मेरा बहुत ही छोटा योगदान है। नंदलाल जी के आग्रह पर उन्होंने अपने शॉर्ट में हस्ताक्षर किए और राम लिखा। 

सन्दर्भ

इन्हें भी देखें
व्यौहार राजेन्द्र सिंह

श्रेणी:भारतीय कलाकार
बालनरसिंह कुँवर

बालनरसिंह कुँवर वा बालनरसिंह कँवर नेपाल राज्य के एक काजी थे। उन्होंने राजा रण बहादुर शाहके हत्यारे सौतेला भाइ शेरबहादुर शाहकी ततपश्चात हत्या कि थि। उनके दादा जनरल गोरखाली सरदार रामकृष्ण कुँवर थे।  उन्होंने काजी नैनसिंह थापा की पुत्री और मुख्तियार भीमसेन थापा के भतिजी गणेश कुमारी से विवाह किया था।  गणेशकुमारके ज्येष्ठ पुत्र जंगबहादुर राणा ने बादमें राणा वंश का स्थापना किया और नेपाल अधिराज्यमें पारिवारिक शासन लागु कि थि। 

उनके पुत्रहरूः
 भक्तबहादुर राणा
जंगबहादुर राणा
 बमबहादुर राणा
 बद्रीनरसिंह राणा
 जयबहादुर राणा
 कृष्णबहादुर राणा
 रणोद्दिप सिंह बहादुर राणा
 जगत शमशेर राणा
 धीर शमशेर राणा
सन्दर्भ

श्रेणी:नेपाल के ऐतिहासिक व्यक्तित्व
श्रेणी:नेपाल की राजनीति से सम्बंधित व्यक्ति
ललित त्रिपुरा सुन्दरी

महारानी ललित त्रिपुरा सुन्दरी वा ललिता कुमारी थापा (१८५०-१८८८) नेपालके राजा रण बहादुर शाहके छोटी और बादमें प्रमुख पत्नी थी।   उनको नेपाली साहित्यके प्रथम महिला स्रष्टाके रूपमे माना जाता हैं। उन्होंने संस्कृतसे “राजधर्म” को अनुवाद किया था और कचछ कविताए लिखि थि। इसलिए वो नेपालके प्रथम महिला साहित्यकार मानी जाती हैं।  उनके प्रेरणासे सौतेला पुत्र नेपालके राजा गिर्वाण युद्ध विक्रम शाह और नाति (बादमें नेपालके राजा) राजेन्द्र विक्रम शाहने भी ३ पुस्तक लिखे थे। उनके पुस्तक राजधर्मको भाषा और शैलीके लिए ईतिहासविदने उत्कृष्ट माना हैं। नारीचुली। नरेन्द्रराज प्रसाईं। २००७। नई प्रकाशन।

जन्म
उनके जन्म पिता काजी नैनसिंह थापा और माता रणकुमारी पांडे को विक्रम सम्वत १८५० में हुआ था।  उनके परदादा सरदार वीरभद्र थापाके गोरखा पिपलथोक के स्थानिय बगाले थापा घरानाके हैं।  उनके भाइ माथवरसिंह थापा बादमें नेपालके प्रथम प्रधानमन्त्री एण्ड कमाण्डर-इन-चिफ बन गए। 
सन्दर्भ

श्रेणी:1850 में जन्म
श्रेणी:१८३२ में निधन
श्रेणी:नेपाल का इतिहास
इंडिपेंडस कप 2017

thumb|right|2017 इंडिपेंडस कप का आधिकारिक लोगो
2017 इंडिपेंडस कप एक आगामी क्रिकेट टूर्नामेंट है जिसे लाहौर, पाकिस्तान में होने का आयोजन किया जाता है। यह  विश्व इलेवन टीम और  पाकिस्तान के बीच तीन ट्वेंटी-20 अंतरराष्ट्रीय (टी20ई) मैचों में खेला जाएगा। पाकिस्तान ने श्रृंखला 2-1 जीती।

दक्षिण अफ्रीका के फाफ डू प्लेसी विश्व की टीम की कप्तानी करेंगे और सरफराज अहमद पाकिस्तान की कप्तानी करेंगे। पाकिस्तानी टीम में से दस खिलाड़ियों ने घर पर एक अंतरराष्ट्रीय मैच नहीं खेला है। विश्व इलेवन की ओर से लाहौर में एक दिन पहले उच्च सुरक्षा के तहत पहला मैच खेला गया।  इंडिपेंडस कप का नाम पाकिस्तान के 70 वें वर्ष की आजादी के स्मरणोत्सव में नामित किया गया था। 

अंतरराष्ट्रीय क्रिकेट परिषद (आईसीसी) ने रिची रिचर्डसन को मैच रेफरी के तौर पर नियुक्त किया, पहली बार आईसीसी ने 2009 के बाद से पाकिस्तान में क्रिकेट मैचों की देखरेख करने के लिए एक अधिकारी भेजा है। अलीम डार, अहसान रजा, अहमद शाहब और शोएब राजा को मैदानी अंपायरों के रूप में नियुक्त किया गया। पाकिस्तान क्रिकेट बोर्ड (पीसीबी) ने श्रृंखला के लिए #क्रिकेटकिलालला हैशटैग की शुरुआत की।

टी20ई सीरीज
1ला टी20ई

2रा टी20ई

3रा टी20ई

 सन्दर्भ
हिंदू कला

right|thumb|350px|दुर्गा के रौद्र रूप् को निरूपित करता नृत्य
हिन्दू कला से आशय उन कला परम्पराओं से है जो हिन्दू धर्म से सम्बद्ध हैं।

इन्हें भी देखें
भारतीय कला

श्रेणी:कला
वैद्युत आर्क

right|thumb|300px|दो कीलों के बीच उत्पन्न किया गया विद्युत आर्क
वैद्युत आर्क (electric arc या arc discharge) गैस का विद्युत भंजन (electrical breakdown) जिससे लगातार विद्युत विसर्जन होता रहता है।  हवा आदि जो सामान्यतः अचालक माध्यम हैं, उनके भंजन से प्लाज्मा पैदा होता है। प्लाज्मा से दृष्य प्रकाश निकलता है। आर्क निकलने के बाद वोल्टेज कम हो जाता है तथा यह वोल्टेज, ग्लो विसर्जन के लिए आवश्यक वोल्टता से कम होता है। यह इलेक्ट्रोडों से इलेक्ट्रानों के तापायनिक उत्सर्जन के कारण होता है।

श्रेणी:गैसों में वैद्युत विसर्जन
कोर्टनी वॉल्श

अंगूठाकार|2018 का चित्र 
कोर्टनी एंड्रयू वॉल्श (जन्म 30 अक्टूबर 1962, ) जमैका से पूर्व क्रिकेट खिलाड़ी हैं जिन्होंने 1984 से 2001 तक वेस्टइंडीज क्रिकेट टीम का प्रतिनिधित्व किया। वह एक तेज गेंदबाज है, जो कई वर्षों तक वेस्ट इंडीज़ के लिये कर्टली एम्ब्रोस के साथ मिलकर शानदार गेंदबाजी साझेदारी के लिए जाने जाते हैं। वॉल्श ने वेस्टइंडीज के लिए 132 टेस्ट और 205 एकदिवसीय मैच खेलें, जिसमें उन्होंने क्रमशः 519 और 227 विकेट लिए। वह टेस्ट क्रिकेट में 500 विकेट लेने वाले पहले गेंदबाज थे। कपिल देव के रिकॉर्ड को तोड़ने के बाद उन्होंने 2000 में सबसे अधिक टेस्ट विकेट लेने रिकॉर्ड स्थापित किया था। शेन वॉर्न ने 2004 में यह रिकॉर्ड तोड़ा था। 1987 में वॉल्श को विज्डन क्रिकेटर्स ऑफ द ईयर में से एक नामित किया गया था और अक्टूबर 2010 में उन्हें आईसीसी क्रिकेट हॉल ऑफ फेम में शामिल किया गया। वॉल्श कुछ वर्षों तक वेस्टइंडीज के कप्तान भी रहे थे। 

इन्हें भी देखें
 विव रिचर्ड्स
 रिची रिचर्डसन 
 ब्रायन लारा
सन्दर्भ

श्रेणी:1962 में जन्मे लोग
श्रेणी:जीवित लोग
श्रेणी:वेस्ट इंडीज़ के क्रिकेट खिलाड़ी
उच्च कोटि चिन्तन

right|thumb|250px|ब्लूम के वर्गीकरण में संज्ञानात्मक प्रक्षेत्र (cognitive domain) की श्रेणीयाँ
उच्च कोटि चिन्तन (Higher-order thinking) या उच्च कोटि चिन्तन कौशल (higher order thinking skills / HOTS) शैक्षिक सुधार की एक संकल्पना है जो अधिगम वर्गिकी पर आधारित होती है, जैसे ब्लूम की वर्गिकी पर। इसका आधार यह है कि कुछ प्रकार के अधिगम (learning) में दूसरों की अपेक्षा अधिक संज्ञानात्मक प्रसंस्करण की आवश्यकता होती है, किन्तु इनसे मिलने वाले लाभ भी अधिक हैं।

श्रेणी:शैक्षिक सुधार
श्रेणी:आलोचनात्मक चिन्तन
पचपदरा झील

पचपदरा झील राजस्थान की एक खारे पानी की झील है जो राज्य के बालोतरा ज़िला ज़िले के पचपदरा तहसील में स्थित है। इस झील से नमक का उत्पादन होता है। इस झील में खारवाल जाति के लोग मोरली झाड़ी के उपयोग द्वारा नमक के स्फटिक बनाते हैं। मुख्यतः हीरागढ क्षेत्र से सर्वाधिक नमक निकाला जाता है।

ऐसा माना जाता है कि ४०० वर्ष पूर्व पंचा भील के द्वारा दलदल को सुखा कर इस झील के आसपास की बस्तियों का निर्माण करवाया था।

इस झील में सबसे उच्च क्वालिटी का नमक मिलता है ।

 इन्हें भी देखें 
 बाड़मेर ज़िला
 बालोतरा ज़िला
 आकड़ली धनसिंह

सन्दर्भ

श्रेणी:राजस्थान की झीलें
श्रेणी:खारी झीलें
श्रेणी:बाड़मेर
पंचेश्वर बांध

पंचेश्वर बाँध उत्तराखंड राज्य में भारत-नेपाल सीमा पर बनने वाला बहुउद्देशीय बिजली परियोजना है। जो उत्तराखंड के चंपावत जिले में बन रहा है। यह परियोजना काली नदी पर बनाई जा रही है।
यह परियोजना भारत और नेपाल की सामूहिक परियोजना है जिसमे भारत का शेयर अधिक रहेगा।
इस परियोजना का कार्य 2018 मे सुरु होना प्रस्तावित है जो 2026 तक पूरा हो जाएगा तथा 2028 तक इससे विधुत उत्पादन सुरु हो जाएगा।
 
इस परियोजना में तीन डेम बनने प्रस्तावित हैं।
1. पंचेस्वर परियोजना (काली ओर सरयू के संगम पर)
2.रूपालिगाड डेम (काली ओर रूपालिगाड पर)
3.पूर्णागिरी डेम
पंचेस्वर डैम 
यह भारत मे बनने के पश्चात सबसे बड़ा डैम होगा जिसकी ऊंचाई 315 मीटर प्रस्तावित है।
यह एक imbankment डैम है।
इसकी उत्पादन छमता 6480 मेगावाट प्रस्तावित है।

रूपालिगाड डैम
यह पंचेस्वर डैम से 25 km की दूरी पर रूपालिगाड ओर काली नदी के संगम पर बनेगा जिसकी उत्पादन छमता 240 मेगावाट होगी।
पूर्णागिरी डैम
यह पंचेश्वर डैम से 80 km की दूरी पर नीचे की ओर काली नदी में बनेगा जिसकी उत्पादन क्षमता 1000 मेगावॉट होगी।
इस प्रकार पंचेस्वर डैम की कुल उत्पादन छमता 7840 मेगावाट हो जाएगी।

बाहरी कड़ियाँ
 क्या पंचेश्वर बांध की वाक़ई आवश्यकता है?

श्रेणी:उत्तराखंड के बांध
बुद्धावतार

thumb|गौतम बुद्ध
बुद्धावतार सनातन धर्म में भगवान बुद्ध को भगवान नारायण का नववां अवतार माना गया है.

 पुराणों में बुद्ध 
बाहरी विवरण
 शान्तात्मा लम्बकर्णश्च गौराङ्गश्चाम्बरावृतः।
ऊर्ध्वपद्मस्थितो बुद्धो वरदाभयदायकः ॥

(अग्निपुराण अध्याय 49, श्लोक 8)
 
हिंदी अनुवाद- वो विष्णु अवतार भगवान बुद्ध शांत व्यक्तित्व, लंबे कान, गोरा शरीर, कपड़े पहने हुए, ऊपर की ओर खिले हुए कमल पर बैठे, अभय मुद्रा में बुद्ध और वरद अभय को देते हुवे विराजित है।
 काषायवस्रसंवीतो मुण्डितः शुक्लदन्तवान्।शुद्धोदनसुतो बुद्धो मोहयिष्यामि मानवान् ।।(महाभारत: शांतिपर्व:अध्याय-348 श्लोक 43 )
 
हिन्दी अनुवाद - वह हल्के पीले वस्त्र पहनेंगे। उन्हें राजा शुद्धोधन के पुत्र बुद्ध के रूप में होगा, जो लोगों को मंत्रमुग्ध कर देंगे।
 
 उत्पति निर्णय

 रक्ष रक्षेति शरणं वदन्तो जग्मुरीश्वरम् मायामोहस्वरूपोऽसौ शुद्धोदनसुतोऽभवत् ॥ मोहयामास दैत्यांस्तांस्त्याजिता वेदधर्मकम् । ते च बौद्धाबभूवुर्हि तेभ्योऽन्यो वेदवर्जिताः ॥

(अग्नि पुराण: अध्याय-16, श्लोक 1-3)
 
हिंदी अनुवाद - सभी देवता भगवान विष्णु से उनकी रक्षा करने का अनुरोध करते हैं! भगवान कहते हैं कि वह माया से बुद्ध रूप धारण करके राजा शुद्धोदन के पुत्र के रूप में अवतार लेंगे। उन्होंने राक्षसों को मोहित कर उनसे वैदिक धर्म का आचरण छुड़वाया। वे सभी राक्षस लोग बाद में बौद्ध बन गये और अन्य लोग भी उनसे वेदों को त्यागने लगे।

 एतस्मिनैव काले तु कलिना संस्मृतो हरिः |
काश्यपादुद्भवो देवो गौतमो नाम विश्रुतः |
बौद्धधर्मं समाश्रित्य पट्टणे प्राप्तवान्हरिः |

(भविष्य पुराण- प्रतिसर्ग पर्व: अध्याय 6:श्लोक 36)
 
हिन्दी अनुवाद - कलियुग के अनुरोध पर भगवान विष्णु ने कश्यप गोत्र में गौतम बुद्ध के नाम से अवतार लिया और वह बौद्ध धर्म का विस्तार करने के लिए पटना चले गये।
 ततः कलियुगे घोरे सम्प्राप्तेऽब्जसमुद्भव । शुद्धोदनसुतो बुद्धो भविष्यामि विमत्सरः ॥ बौद्धं धर्ममुपाश्रित्य करिष्ये धर्मदेशनाम् । नराणामथ नारीणां दया भूतेषु दर्शयन् ॥

(विष्णुधर्म पुराण, अध्याय 66, श्लोक - 68-71)
 
हिंदी अनुवाद - भगवान विष्णु ने कहा फिर, भयानक कलियुग में, मैं प्रकट हुआ। मैं शुद्धोदन का पुत्र बनूंगा और बौद्ध धर्म का प्रचार करूंगा, धर्म का प्रचार करूंगा, पुरुषों और महिलाओं के प्रति दया का उपदेश दूंगा।

 इन्हें भी देखें 
 गौतम बुद्ध
 दशावतार 
 चौबीस अवतार
 हिन्दू धर्म में भगवान बुद्ध

 संदर्भ 

श्रेणी:हिन्दू धर्म
श्रेणी:महात्मा बुद्ध
श्रेणी:विष्णु अवतार
शिल्पा शिंदे

शिल्पा शिंदे एक भारतीय टेलीविजन अभिनेत्री हैं। वैसे तो 1999 में शिल्पा ने टेलीविज़न में पदार्पण किया, लेकिन स्टार प्लस के धारावाहिक भाभी (2002-08) में एक नकारात्मक भूमिका निभाने के लिए सुर्खियों में आई। इसके बाद वे स्टार प्लस के दूसरे धारावाहिक "कभी आये ना जुदाई" (2001-03) में अभिनय किया। "संजीवनी" (2002-05) और ऐतिहासिक नाटक "आम्रपाली" (2002) में निभाये भूमिकाओं ने टेलीविजन उद्योग में उनकी स्थिति को मजबूत कर दिया। शिल्पा शिंदे को "भाभी जी घर पर है!" पर अंगुरी भाभी के भूमिका के लिये काफी लोकप्रिय हो गई। निर्माता के साथ कई मुद्दों में असहमति के बाद उन्होंने 2009 में इस धारावाहिक को छोड़ दिया। शिंदे ने दो तेलुगू फिल्मों "छिन्ना और शिवानी " में भी काम किया है। 

टेलीविज़न में एक साल से अधिक समय के बाद, अक्टूबर 2017 में, शिल्पा भारतीय रिएलिटी टीवी शो बिग बॉस 11 पर एक भागीदार बन कर आई और 14 जनवरी 2018 को विजेता घोषित कि गई।

व्यक्तिगत जीवन
शिल्पा शिंदे, टीवी एक्टर रोमित राज एक टीवी शो की शूटिंग के दौरान करीब आए और फिर यह रिश्ता शादी तक जा पहुंचा। 2009 में न सिर्फ दोनों की शादी की तारीख और जगह तय हो चुके थे बल्कि कार्ड भी छप चुके थे। परिवार के सदस्य, रिश्तेदार और दोस्तों की मौजूदगी में जोड़े ने 29 नवंबर 2009 को गोवा में शादी करने का फैसला किया था। लेकिन उसी साल करवाचौथ के ठीक दो दिन पहले शिल्पा ने शादी तोड़ने का फैसला कर लिया।

शिल्पा ने अपने ट्विटर पोस्ट में एक एमएमएस विडियो का लिंक शेयर किया है और उनका कहना है कि उनका एमएमएस बताकर उन्हें बदनाम करने की कोशिश की गई है। इसके बाद उन्होंने एक लिंक शेयर करते हुए कहा है, 'यह है वह ऑरिजनल लड़की का विडियो जो शिल्पा शिंदे का एमएमएस लीक हुआ है ऐसा बोला जा रहा है।'  हिना खान और उनके बॉयफ्रेंड रॉकी ने भी उनपर पॉर्न का आरोप लगाया।

टेलीविजन
 वर्ष शीर्षक भूमिका चैनल स्रोत धारावाहिक श्रृंखला 2001–03 कभी आये ना जुदाई स्टार प्लस 2002 आम्रपाली आम्रपालीडीडी नेशनल  2004–06 मेहर - कहानी हक और हकीकत की मेहर 2004 मिस इंडिया संजना गुजराल 2004–08 भाभी मंजुस्टार प्लस2004 हातिम शाकिला संजीवनी  चित्रा  2005–06 रब्बा इश्क ना होवेजुही ज़ी टीवी 2006–07 बेटियां अपनी या पराई धन वीरा स्टार वन 2007 हरि मिर्ची लाल मिर्ची डीडी नेशनल 2007–09 मायका सोनी खुरानाज़ी टीवी 2008–09 वारिस गायत्री 2011–14 चिड़िया घर कोयल घोटक नारायण सब टीवी2013–14 दो दिल एक जान दया माईलाइफ ओके देवों के देव... महादेव महानंदा 2014 लापतागंज मिस मैरी सव टीवी 2015–16 भाभी जी घर पर है! अंगूरी भाभी एंड टीवी2019छतरीवालीस्टार प्रवाह गैर-कल्पना/रियल्टी टेलीविजन 2017-18 बिग बॉस 11 विजेता कलर्स टीवी

इन्हें भी देखें
 सौम्या टंडन
 नेहा पेंडसे
 अर्शी खान
 हिना खान
 भूमिका गुरुंग

 सन्दर्भ 

 बाहरी कड़ियाँ 
 
 
 

श्रेणी:हिन्दी अभिनेत्री
श्रेणी:भारतीय टेलीविज़न अभिनेत्री
सौम्या टंडन

सौम्या टंडन (अंग्रेजी: Saumya Tandon) एक भारतीय फिल्म और टेलीविजन अभिनेत्री है।

टंडन ने अपने करियर के शुरुआती दिनों में मॉडलिंग का भी कार्यभार संभाला। वह 'फेमिना कव्हर गर्ल' 2006 थीं। वह वर्तमान में लोकप्रिय कॉमेडी धारावाहिक `भाभी जी घर पर हैं' में  'अनीता भाभी' या 'गोरी मेम' का चरित्र निभा रही हैं। उन्होंने सह-मेज़बान के तौर पर 'जोर का झटका: कुल वाइपआउट' (वाइपआउट प्रारूप पर आधारित) शाहरुख खान के साथ 2011 में काम किया।  उसने तीन सत्रों के लिए 'डांस इंडिया डांस' की मेजबानी की है जिसके लिए उन्हें सर्वश्रेष्ठ एंकर पुरस्कार भी मिला है। उन्होंने तीन सीजन के लिए डेरेक ओ'ब्रायन के साथ 'बोर्नवीटा क्विज़' प्रतियोगिता आयोजित की। इम्तियाज़ अली की जब वी मेट में, शाहिद कपूर और करीना कपूर अभिनय के साथ उन्होंने करीना की सहायक चरित्र अभिनेत्री की भूमिका को निभाई। उन्होंने तीन सत्रों के लिए 'एल जी मलिका-ए-किचन' भी आयोजित की।

प्रारंभिक जीवन
सौम्या टंडन का जन्म 3 नवंबर 1984 को भोपाल, मध्य प्रदेश में हुआ था। वह उज्जैन में बड़ी हुई, जहाँँ इन्होंने स्नातक स्तर की पढ़ाई पूरी की।

व्यक्तिगत जीवन

टंडन अपने निजी जीवन के बारे में बात करने में बहुत अनिच्छुक है। 2016 में उन्होंने अपने प्रेमी सौरभ देवेंद्र सिंह से विवाह किया।  शादी से पहले, उसने 10 साल तक उसे दिनांकित किया। वह अक्षय कुमार द्वारा उनकी फिटनेस के लिए प्रेरित है। जब उनकी ट्रोल की जाती है और नकारात्मक टिप्पणियाँँ पोस्ट करने वालों को अवरुद्ध करने की इच्छा होती है तो वह बहुत सख्त होती है। वह विभिन्न प्रकार के कपड़े पहनना पसंद करती है। उन्होंने कहा:

हम टीवी पर देखते हैं कि अभिनेत्री एक ही तरह की साड़ी पहनती हैं, लेकिन रंग बदलते रहते हैं। ऐसा लगता है कि वे एक विनिर्माण इकाई में हैं। हालाँकि, मैंने अपने संगठनों को एक-दूसरे से काफी अलग रखा है। ड्रेसिंग खत्म नहीं हुआ है ... मैं सिर्फ एक मंत्र का पालन करती हूँँ, जो 'कम है'।

2017 में टंडन ने सोनू निगम को अपने अज़ान विवाद के लिए समर्थन देने के लिए बयान दिया:

आपको यह साबित करने के लिए दूसरों को चिल्लाने और परेशान करने की आवश्यकता नहीं है कि आप कितने धार्मिक हैं। सोनू निगम से मैं सहमत हूँ।

 इन्हें भी देखें 
 दिव्यांका त्रिपाठी
 नेहा पेंडसे
 भूमिका गुरुंग
 शिल्पा शिंदे

 सन्दर्भ 

 बाहरी कड़ियाँ 
 

श्रेणी:हिन्दी अभिनेत्री
श्रेणी:धारावाहिक अभिनेत्री
श्रेणी:1983 में जन्मे लोग
श्रेणी:जीवित लोग
राखी टंडन

राखी टंडन एक भारतीय अभिनेत्री है जो लोकप्रिय भारतीय टेलीविजन नाटक हम पाँच में स्वीटी माथुर की भूमिका के लिए जानी जाती हैं। उन्होंने हमको इश्क ने मारा १९९७ में अभिनय किया। वह २००८ में दूसरे सीजन में भारतीय टीवी नाटक बिग बॉस 2 पर एक प्रतियोगी भी थीं। 
उन्होंने राजीव टंडन से शादी की जो अभिनेत्री रवीना टंडन का भाई हैं।*http://www.imdb.com/title/tt0286706/  पर यह शादी २०१० में हो गई जब उन्हें अपने पति से तलाक़ प्राप्त हुआ। 
 
फिल्मोग्राफी
क्रिश ३ 
मनी है तो हनी है
गोलमाल 3
थैंक यू 
साडीयान

टेलीविजन
 साल नाटक अभिनय चैनल १९९३ देख भाई देख शिवानी डीडी नेशनल १९९४ बनेगी अपनी बात शारदा जी टीवी १९९५ बात बन जाए राखी जी टीवी १९९८ सिनसिनाटी बुबलाबू स्टार प्लस १९९८ हीना रूबी सोनी एंटरटेनमेंट टेलीविज़न (भारत) १९९९ हेरा फेरी (धारावाहिक) रश्मि स्टार प्लस १९९९ प्रोफेसर प्यारेलाल किरण जी टीवी २००२ हम है दिलवाले रीना सोनी एंटरटेनमेंट टेलीविज़न (भारत) २००३-७ जस्सी जैसी कोई नहीं अंजलि सोनी एंटरटेनमेंट टेलीविज़न (भारत) २००३ प्यार जिंदगी है सिमी जी टीवी २००४ जासूस २०५ सब टीवी २००५ हम पाँच (१९८० फ़िल्म) स्वीटी जी टीवी २००६ जोनी आला रे  जी टीवी २००६ पार्टी सब टीवी २००७ जिया जले  २००८ बिग बॉस 2  कलर्स (टीवी चैनल) २०१० गीत स्वीटी स्टार वन २०११  श्रीमती कौशिक की पान बहू बिल्लो रानी जी टीवी २०१२ मधुबाला रोमा  कलर्स (टीवी चैनल) २०१५  गंगा प्रभा  एंड टीवी २०१५ दर सबको लगता है रीता  एंड टीवी २०१७ मेरी दुर्गा सुभद्रा स्टार प्लस२०१७ सजन रे फिर झूठ मत बोलो मालपानी सब टीवी

सन्दर्भ

श्रेणी:भारतीय महिला
श्रेणी:भारतीय अभिनेत्री
श्रेणी:टेलिविज़न अभिनेत्री
श्रेणी:बिग बॉस प्रतिभागी
कर्ण शर्मा

कर्ण विनोद शर्मा () (जन्म ;२३ अक्टूबर १९८७, मेरठ, उत्तर प्रदेश) एक भारतीय क्रिकेट खिलाड़ी है। ये घरेलू क्रिकेट उत्तर प्रदेश के लिए खेलते हैं। शर्मा एक हरफनमौला खिलाड़ी है। ये बाएं हाथ से लेग ब्रेक गूगली गेंदबाजी करते हैं जबकि दाहिने हाथ से बल्लेबाजी करते हैं। इन्होंने अपने अंतर्राष्ट्रीय क्रिकेट की शुरुआत ट्वेन्टी-ट्वेन्टी क्रिकेट मैच खेलकर की थी, वो मैच २०१४ में इंग्लैंड क्रिकेट टीम के ख़िलाफ़ खेला गया था। जबकि एक दिवसीय अंतर्राष्ट्रीय क्रिकेट की शुरुआत २०१४-१५ में श्रीलंका के ख़िलाफ़ की थी।  इन्होंने अपने टेस्ट क्रिकेट की शुरुआत ०९ दिसम्बर २०१४ को ऑस्ट्रेलियाई टीम के ख़िलाफ़ की थी।

घरेलू क्रिकेट

इन्होंने अपने प्रथम श्रेणी क्रिकेट की शुरुआत २००७/०८ में रणजी ट्रॉफी के अंतर्गत करनैल सिंह स्टेडियम में जम्मू और कश्मीर के ख़िलाफ़ की थी, उस मैच में इन्होंने विशेष रूप से बल्लेबाज की भूमिका निभाई थी। इसमें इन्होंने १७ चौकों से २३२ गेंदों पर १२० रन बनाए थे। और वो मैच पारी और ८८ रनों से जीते थे। 

अंतरराष्ट्रीय कैरियर

ट्वेन्टी२० कैरियर
कर्ण शर्मा ने अपने ट्वेन्टी-ट्वेन्टी की शुरुआत ०७ सितंबर २०१४ को इंग्लैंड क्रिकेट टीम के ख़िलाफ़ शुरुआत की थी। 

वनडे कैरियर
इसके अलावा कर्ण शर्मा ने १३ नवंबर २०१४ को श्रीलंकाई क्रिकेट टीम के ख़िलाफ़ एकदिवसीय मैचों की शुरुआत की थी। लेकिन दुर्भाग्य से वह पहली गेंद पर चोटिल हो गए थे इस कारण टीम के लिए बल्लेबाजी करने का मौका नहीं मिला। 

 टेस्ट कैरियर 
कर्ण शर्मा ने अपने टेस्ट क्रिकेट की शुरुआत ०९ दिसंबर २०१४ को ऑस्ट्रेलिया क्रिकेट टीम के ख़िलाफ़ की थी, यानी तक़रीबन अपने एकदिवसीय पदार्पण के एक महीने के भीतर टेस्ट की शुरुआत भी करदी। अपने पहले मैच में इन्होंने दोनों पारियों में ४ विकेट लिए थे और आईपीएल टीम के साथी डेविड वॉर्नर को दो बार आउट किया था। हालांकि उन्होंने दोनों पारियों में केवल ८ रन ही बना पाये थे।

इंडियन प्रीमियर लीग कैरियर
कर्ण शर्मा ने इंडियन प्रीमियर लीग की शुरुआत २००९ में की थी। कर्ण शर्मा सबसे पहले रॉयल चैलेंजर्स बैंगलोर के लिए खेले थे इसके बाद २०१३ से २०१६ के मध्य ये सनराइजर्स हैदराबाद के लिए खेले थे। जबकि २०१७ से अब तक ये मुम्बई इंडियन्स की फ्रैंचाइज के लिए खेलते हैं।

बाहरी कड़ियाँ
 कर्ण शर्मा ईएसपीएन पर
 कर्ण शर्मा विस्डेन पर
सन्दर्भ

श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:भारतीय टेस्ट क्रिकेट खिलाड़ी
श्रेणी:भारतीय ट्वेन्टी २० क्रिकेट खिलाड़ी
श्रेणी:हरफनमौला खिलाड़ी
श्रेणी:मेरठ के लोग
श्रेणी:जीवित लोग
श्रेणी:1987 में जन्मे लोग
श्रेणी:चेन्नई सुपर किंग्स के खिलाड़ी
गणकारिका

गणकारिका  पाशुपत दर्शन का एक महत्वपूर्ण मौजूदा ग्रन्थ है। यह एक पुस्तिका है जो पाशुपत दर्शन के गणों के लिये दर्शन के सिद्धांतों और मुख्य विशेषताओं का संक्षेप में वर्णन करता है।

 रचेता  
गणकारिका के रचेता हरदत्ताचार्य थे जो ८७९ ईस्वी के आसपास रहते थे। लेकिन ये रचनाकारिता भी विवादित है। इस ग्रन्थ के रचना का श्रेय भासर्वग्न्य को भी दिया जाता है जो दसवीं शताब्दी के विद्वान थे। पर कई विशेषज्ञों का मानना है कि भासर्वग्न्य ने सिर्फ रत्नटीका को लिखा है जो गणकारिका की टीका है। गणकारिका का एकमात्र अनुवाद भारतविद और संस्कृत एवं बौद्ध साहित्य के विद्वान मिनोरु हारा के निबंध में पाया जाता है। 

 ग्रन्थ की सामग्री 
लकुलीश पाशुपत दर्शन के प्रमुख माने जाते है। गणकारिका को प्रारूप में लकुलीश के रचीत पाशुपत सुत्र से अधिक व्यवस्थित बताया गया है हालांकि यह बहुत छोटा है। गणकारिका नए विद्यार्थियों की शुरुआत के बारे में बताते वक्त सामग्री घटक, पुजा का समय, उचित अनुष्ठान, भगवान की छवि, और गुरू के बारे में जानकारी देता है। सामग्री घटकों मे दर्भ, राख, चंदन, फूल, धूप और मंत्रों का उल्लेख है। इसमें पुजा का समय सुबह का बताया है और उचित अनुष्ठान के लिये यह दूसरे ग्रन्थ संस्कारकारिका को संदर्भित करता है; जो खोया हुआ हैं।
 
सन्दर्भ

श्रेणी:शैव धर्म
श्रेणी:हिन्दू ग्रन्थ
श्रेणी:९वीं सदी का साहित्य
अल निज़ामिया बग़दाद

अल निज़ामिया बग़दाद : बग़दाद (अरबी, المدرسة النظامية) का अल-निजामीया, 1965 में स्थापित किया गया था। Al-Ahram Weekly | Baghdad Supplement | They came to Baghdad : Its famous names  1065 में स्थापित किया गया था। जुलाई 10 9 1 में, निज़ाम अल-मुल्क ने स्कूल के प्रोफेसर के रूप में 33 वर्षीय अल ग़ज़ाली को नियुक्त किया।    मुफ्त शिक्षा की पेशकश, इसे "मध्ययुगीन दुनिया का सबसे बड़ा विश्वविद्यालय" के रूप में वर्णित किया गया है।  इब्न टुमार्ट, बर्बर अलमोहाद वंश के संस्थापक, प्रतिष्ठित रूप से स्कूल में भाग लेते और अल-गजाली के तहत अध्ययन करते थे।  निजाम अल-मुल्क के दामाद मुगलिल इब्न बक़री भी स्कूल द्वारा नियोजित थे। 10 9 6 में, जब अल ग़ज़ाली निज़ामिया छोड़ दिया, तो यह 3000 छात्रों को रखे।  1116 में, मुहम्मद अल-शाहरावती निज़ामिया में पढ़ाया।  1170 के दशक में, राजनेता बहाउद्दीन ने निज़ामिया में पढ़ाते थे, इससे पहले कि वे मोसुल में पढ़ाने के लिए चले गए। 

फ़ारसी कवि शेख़ सादी ने 1195 से 1226 तक निज़ामिया में अध्ययन किया, जब उन्होंने तीस साल की यात्रा शुरू की थी, तो उन लोगों में भी शामिल थे जिन्होंने मंगोल के इल्खनाते आक्रमणकारियों के हाथों से बग़दाद को लुटते हुवे को देखा था, जिसको उलुघ खान नेतृत्व कर रहा था। वर्ष 1258 में बगदाद। सादा बगदाद के अल-निजामीय्या में अपने दिनों की पढ़ाई को याद करते हैं: निजामिया में एक साथी छात्र मेरे प्रति क्रूरता दिखाते हैं, और मैंने अपने ट्यूटर को बताया, "जब भी मैं ज्यादा उचित जवाब देता हूं वह ईर्ष्या के साथी नाराज हो जाता है। "

प्रोफेसर ने उत्तर दिया: आपके दोस्त की ईर्ष्या तुमसे सहमत नहीं है, लेकिन मैं नहीं जानता कि किसने कहा था कि पीठ पीछे बोलना प्रशंसनीय था। यदि वह ईर्ष्या के मार्ग से विनाश की तलाश करता है, तो आप बदनाम करने के रास्ते से उनके साथ मिलना चाहेंगे। "

पाठ्यक्रम शुरू में इस्लामी धार्मिक अध्ययन, इस्लामी क़ानून, अरबी साहित्य और अंकगणित पर केंद्रित था, और बाद में इतिहास, गणित, भौतिक विज्ञान और संगीत में विस्तारित किया गया था। B.G. Massialas & S.A. Jarrar (1987), "Conflicts in education in the Arab world: The present challenge" , Arab Studies Quarterly: "Subjects such as history, mathematics, physical sciences, and music were added to the curriculum of Al-Nizamiyah at a later time."

 इन्हें भी देखें 
 मुस्तनसिरीया स्कूल 1231 में स्थापित एक बगदाद स्कूल, 
 निजामिया
 मदरसा
 इस्लामी स्वर्ण युग

सन्दर्भ

श्रेणी:इस्लामी स्वर्ण युग
श्रेणी:बग़दाद
श्रेणी:निज़मिया
श्रेणी:मदरसा
कालु पांडे

कालु पांडे वा () (जन्म: वंशिधर पाण्डे) एक महान् गोरखाली भारदार हैं। उनका उच्च इमान्दारिता, पराक्रम और शौर्यके महिमा नेपाली इतिहासमा हैं। पाँडे वंशके कुलदीपक माने जाते हैं। 

नेपालके एकीकरणमें कीर्तिपुरके दुस्रे युद्धमें वीरगति प्राप्त कालु पाण्डे पृथ्वीनारायण शाहके सेनापति थे। उन्होंने पृथ्वीनारायण शाह और लम्जुंगके राजा रिपुमर्दन शाहके बीच कूटनीतिक सम्बन्ध स्थापित किये थे। उनके देहान्तबाद जमाइँ केहरसिंह बस्न्यातके भाइ अभिमान सिंह बस्न्यात सेनापति बन गए।
thumb|कालु पाँडे समाधिस्थल
स्रोत

श्रेणी:नेपाली राजनेता
श्रेणी:1774 में जन्मे लोग
श्रेणी:१८१४ में निधन
तीन दरवाजा

तीन दरवाजा () भारत देश में गुजरात राज्य मेंअहमदाबाद महानगर में स्थित भद्र किल्ले का ऐतिहासीक प्रवेशद्वार है। ईस्वीसन १४१५ में इस प्रवेशद्वर का निर्माण हुआ था। इस द्वार से ऐतिहासीक घटनाएँ भी जुड़ी हैं। अहमदाबाद महानगर निगम के चिह्न में भी इस प्रवेश्द्वार का समावेश किया गया है।

 इतिहास और वास्तुकला 
अंगूठाकार|300x300पिक्सेल|तीन दरवाजे, 1866
तीन दरवाजा अहमदाबाद में भद्र के किल्ले की पूर्व दिशा में स्थित है। ये प्रवेशद्वार अहमद शाह के महल के विशाल मैदान की और ले जाता है। ये पथ भूतकाल में भव्य था और बादशाह की सवारी यहाँ से पसार होती थी। इस प्रवेशद्वार से जुड़ा रास्ता 17 फीट लम्बा और 13 फीट चौड़ा है। ये जगह कलात्मक शिल्प स्थापत्य से सज्ज है। पूर्व में राजमार्ग रहा होगा किन्तु फिलहाल अहमदाबाद की भव्यता में देखेने में ये जगह बहुत ही छोटी प्रतीत होती है।.

अमहदाबाद शहर की स्थापना के बाद तुरंत ही अहमद शाह ने इस तीन दरवाजा प्रवेशद्वार का निर्माण किया था। इसका निर्माण ईस्वीसन की 1414 से 1415 वीं सदी के दौरान हुआ था। ईस्वीसन 1459 में मुहम्मद बेगड़ा 300 घोड़े और 30 हजार सनिकों के दल के साथ युद्ध लड़ने के लिए निकाला था और ये सैन्य इसी प्रवेशद्वार से बाहर निकाला था। उक्त समय रास्ते की दोनों और हाथी और शाही संगीत के साथ उनका स्वागत किया गया था। ये युद्ध मराठा सरदारों के साथ हुआ था।
 मराठा पाठ  
अंगूठाकार|तीन द्वार के स्तंभ पर पुत्री को पिता की संपत्ति में बराबर का अधिकार दिया जाएगा वाला पाठ दिख रहा है।
मराठा सूबा चिमान जी रघुनाथ ने सन 1812 में यह फरमान जारी किया था कि अब से स्त्रियॉं को उनकी पैतृक संपत्ति में पुरुष के समान ही अधिकार मिलेगा। हिन्दू और मुस्लिम दोनों के लिए ये फरमान जारी किया गया था। ये फरमान जिस शिलालेख पर अंकित किया गया था उनका अस्तित्व आज भी है। शिलालेख में 10 अक्तूबर 1812 की दिनांक लिखी है। पाठ में देवनागरी लिपि में लिखा हुआ है कि 'पुत्री को पिता की संपत्ति में किसी भी प्रकार के भेदभाव के बिना समान अधिकार दीजिये। भगवान विश्वनाथ का ये आदेश है। इस आदेश का पालन करने में कोई कसूर करेगा तो हिंदुओं को भगवान महादेव (शिव) और मुसलमानो को अल्लाह या रसूल को उत्तर देना पड़ेगा।'
अखंड दीपक
कथा
अंगूठाकार|300x300पिक्सेल|सड़क दृश्य, 1890
इस किल्ले और तीन प्रवेशद्वार के विषय में लोगों मै कुछ किवदंतियाँ या लोककथाएँ भी प्रचलित है। इस कथा के अनुसार 'एक बार धन की देवी लक्ष्मी शहर को छोडने के लिए भद्र के किले के पास आई और तीन दरवाजे से बाहर निकल रही थी। द्वारपाल ख्वाजा सीदिक कोटवाल ने उनको रोक लिया और जब तक बादशाह अहमद शाह अनुमति न दें तब तक शहर से बाहर न जाने के लिए कहाँ। कोटवाल बादशाह के पास गया और लक्ष्मी को शहर में रखने के लिए खुद का आत्मसमर्पण करना होगा ये बात बताई। परिणाम स्वरूप शहर की संपत्ति सलामत रही।

भद्र किल्ले के प्रवेशद्वार के पास कोटवाल का मकबरा आज भी वहाँ स्थित है। महालक्ष्मी जी के प्रतिनिधि स्वरूप माँ काली का मंदिर विद्यमान है। जो भद्रकाली के नाम से सुप्रसिद्ध है। इस कथा को समर्पित तीन दरवाजे के एक गोख में एक दीपक 600 साल से भी ज्यादा समय से प्रज्वलित रखा गया है। एक मुस्लिम परिवार के द्वार इस दीपक की निगरानी होती है और अखंड प्रज्वलित रखा जाता है। इस मुस्लिम परिवार के द्वारा कई पीढ़ियो से ये कार्य हो रहा है।

 चित्र 

सन्दर्भ

 इस लेख में निम्नलिखित प्रकाशनाधिकार मुक्त पुस्तक का पाठ लिया गया है:-:
 
 

श्रेणी:अहमदाबाद
कर्टली एम्ब्रोस

अंगूठाकार|कर्टली एम्ब्रोस
कर्टली एम्ब्रोस (जन्म 21 सितंबर 1963, ) एंटीगुआ और बारबुडा से पूर्व क्रिकेट खिलाड़ी हैं जिन्होंने 1988 से 2000 तक वेस्टइंडीज क्रिकेट टीम का प्रतिनिधित्व किया था। वह एक तेज गेंदबाज है, जो कई वर्षों तक वेस्ट इंडीज़ के लिये कोर्टनी वॉल्श के साथ मिलकर शानदार गेंदबाजी साझेदारी के लिए जाने जाते हैं। एम्ब्रोस ने वेस्टइंडीज के लिए 98 टेस्ट और 176 एकदिवसीय मैच खेलें, जिसमें उन्होंने क्रमशः 405 और 225 विकेट लिए। अपने कैरियर के अधिकतर समय में वह आईसीसी प्लेयर रैंकिंग में अव्वल रहे और उन्हें दुनिया में सर्वश्रेष्ठ गेंदबाज का दर्जा दिया गया। 1992 में एम्ब्रोस को विज्डन क्रिकेटर्स ऑफ द ईयर में से एक नामित किया गया था। अक्टूबर 2010 में उन्हें आईसीसी क्रिकेट हॉल ऑफ फेम में शामिल किया गया और विशेषज्ञों के एक पैनल द्वारा वेस्टइंडीज के सार्वकालिक ग्यारह खिलाड़ियों में उनका चयन किया गया।

इन्हें भी देखें
 जोएल गार्नर 
 मैलकम मार्शल

सन्दर्भ

श्रेणी:1963 में जन्मे लोग
श्रेणी:जीवित लोग
श्रेणी:वेस्ट इंडीज़ के क्रिकेट खिलाड़ी
शार्दुल ठाकुर

शार्दुल ठाकुर () (जन्म ;१६ अक्टूबर १९९१, पालघर, महाराष्ट्र, भारत) एक भारतीय क्रिकेट टीम के खिलाड़ी है जो घरेलू क्रिकेट मुम्बई के लिए खेलते है। ये प्रथम श्रेणी क्रिकेट खेलते हुए भारतीय अंतर्राष्ट्रीय क्रिकेट टीम के २१८वें खिलाड़ी है। दिल्ली कैपिटल्स ने आईपीएल 2022 के मेगाऑक्शन में इस बार शार्दुल ठाकुर को 10.75 करोड़ रुपये देकर खरीदा है |

घरेलू कैरियर
शार्दुल ठाकुर ने अपने स्कूली क्रिकेट जीवन में एक बार ६ गेंदों पर लगातार ६ छक्के लगाए थे। इन्होंने अपने प्रथम श्रेणी क्रिकेट की शुरुआत नवम्बर २०१२ में जयपुर के सवाई मानसिंह स्टेडियम में राजस्थान के खिलाफ खेला था। इनके कैरियर की शुरुआत अच्छी नहीं रही और पहले चार मैचों में ८२.० की गेंदबाजी औसत से महज ४ विकेट लिए थे। लेकिन २०१२-१३ की रणजी ट्रॉफी में इन्होंने २६.२५ की औसत से ६ टेस्ट मैचों में २७ विकेट लिए जिसमें एक बार एक पारी में ५ विकेट भी लिए थे। इसके अलावा इन्होंने २०१३-१४ की रणजी ट्रॉफी में २०.८१ की गेंदबाजी औसत से १० मैचों में ४८ विकेट लिए थे।

२०१५-१६ की रणजी ट्रॉफी के फाइनल मैच में सौराष्ट्र की टीम के खिलाफ आठ विकेट लिए थे और मुम्बई की टीम को ४१वीं जीत मिली थी।

2015 इंडियन प्रीमियर लीग के लिए इन्होंने २० लाख के लिए किंग्स इलेवन पंजाब के खेलना का निर्णय लिया था। इन्होंने अपना अपना इंडियन प्रीमियर लीग का मैच दिल्ली डेयरडेविल्स के खिलाफ खेला था जिसमें इन्होंने ४ ओवरों में ३८ रन देकर १ विकेट लिया था।

मार्च २०१७ में इन्हें २०१७ इंडियन प्रीमियर लीग के लिए  राइजिंग पुणे सुपरजायंट्स के लिए चुना गया था।

अंतरराष्ट्रीय कैरियर
इन्हें भारतीय क्रिकेट टीम के २०१६ के वेस्ट इंडीज दौरे के लिए १६ सदस्य टीम में चुना गया था लेकिन इनको खेलने का मौका नहीं मिल पाया था। इसके बाद अगस्त २०१७ में इनका नाम भारतीय क्रिकेट टीम का श्रीलंका दौरा 2017 के लिए वनडे सीरीज में शामिल किया गया था जिसमें इन्हें खेलने का मौका भी मिला। इन्होंने अपने एक दिवसीय अंतरराष्ट्रीय क्रिकेट की शुरुआत ३१ अगस्त को श्रीलंका के खिलाफ की थी।। शार्दुल १० नम्बर की जर्सी पहनने वाले दूसरे भारतीय खिलाड़ी बन गए है पहले सचिन तेंदुलकर पहना करते थे इस कारण सामाजिक मीडिया पर इसका काफी विवाद हुआ है।

 2021-2022 दक्षिण अफ्रीका दौरा 
ऑलराउंडर के रूप में शार्दुल ठाकुर दक्षिण अफ्रीका में एक पारी में 7 विकेट झटकने वाले पहले एशियन गेंदबाज बने है. इसके अलावा दक्षिण अफ्रीका के खिलाफ एक पारी में सबसे बेहतर बॉलिंग फिगर का भी भारतीय रिकॉर्ड अब उनके नाम हो गया है  | शार्दुल ठाकुर ने पहली पारी में 61 रन देकर 7 विकेट लिए. इसके पहले यह रिकॉर्ड रविचंद्रन अश्विन के नाम पर था. अश्विन ने 2015 में नागपुर में 66 रन देकर 7 विकेट झटके थे |

सन्दर्भ

श्रेणी:भारतीय क्रिकेट खिलाड़ी
श्रेणी:पालघर के लोग
श्रेणी:गेंदबाज
श्रेणी:1991 में जन्मे लोग
श्रेणी:जीवित लोग
श्रेणी:चेन्नई सुपर किंग्स के खिलाड़ी
श्रेणी:महाराष्ट्र के खिलाड़ी
मल्टी कैलिबर व्यक्तिगत हथियार प्रणाली

मल्टी कैलिबर व्यक्तिगत हथियार प्रणाली (Multi Calibre Individual Weapon System या MCIWS) एक आक्रमण राइफल है जिसे रक्षा अनुसंधान और विकास संगठन की एक प्रयोगशाला, आर्ममेंट रिसर्च एंड डेवलपमेंट एस्टैब्लिशमेंट द्वारा विकसित किया गया है। इसे पहली बार DEFEXPO 2014 प्रदर्शनी में देखा गया था और इसके ऑर्डनेंस फैक्टरी तिरुचिरापल्ली द्वारा निर्मित होने की संभावना है।

2015 तक, राइफल को एडवांस्ड ऑटोमेटिक राइफल (एएआर) के रूप में भी जाना जाता था। इसका खाली वजन  है। इसका 2014 से उत्पादन किया जा रहा है। यह 600-650 राउंड प्रति मिनट फायर कर सकती है।

 इतिहास 
thumb|right|200px|मल्टी कैलिबर व्यक्तिगत हथियार प्रणाली
भारतीय सेना ने वर्तमान आईएनएसएएस राइफल को सेवा से बदलने के लिए स्वदेशी आक्रमण राइफल चुनने का फैसला किया है। निर्णय सेना के पूर्व चीफ जनरल दलबीर सिंह सुहाग ने लिया। यह निर्णय विदेशी मुद्रा में पैसा बचा सकता है और स्थानीय निर्माण को बढ़ावा दे सकता है। कई राइफल वर्तमान में तीन प्रोटोटाइप राइफलों के साथ छोटे हथियारों के परीक्षण से गुजर रहे हैं जो आईएनएसएएस राइफल के भविष्य के प्रतिस्थापन के रूप में परीक्षण के लिए तैयार हैं। मल्टी कैलिबर व्यक्तिगत हथियार प्रणाली ने सीमा सुरक्षा बल, केंद्रीय रिजर्व पुलिस बल, इंडो-तिब्बती सीमा पुलिस और सशस्त्र सीमा बल सहित भारतीय अर्धसैनिक बलों के साथ भी रुचि पाई है।

 डिज़ाइन 
मल्टी कैलिबर व्यक्तिगत हथियार प्रणाली 5.56x45मिमी नाटो, 7.62×39मिमी और 6.8मिमी रेमिंगटन एसपीसी फायर करने के लिए कॉन्फ़िगर किया गया है। इसका डिजाइन दोनों एआर-15 और एफएन एफएनसी से प्रभावित है। बैरल असेम्बली एके-47 पर आधारित है। इसका डिजाइन सैनिकों को राइफल बैरल को बदलकर मिशन की आवश्यकताओं के अनुसार इसे कॉन्फ़िगर करने की अनुमति देगा। मल्टी कैलिबर व्यक्तिगत हथियार प्रणाली एक गैस संचालित शॉर्ट स्ट्रोक पिस्टन डिजाइन का उपयोग करता है और 30-राउंड प्लास्टिक-टाइप मैगज़ीन का उपयोग करता है। राइफल में भी कुछ खास विशेषताएं हैं, जैसे कि चार्जिंग लीवर और मैगजीन रिलीज़। मल्टी कैलिबर व्यक्तिगत हथियार प्रणाली में एयरबर्स्ट-प्रकार के हथगोले को फायर करने के लिये स्वदेशी अन्डर बैरल ग्रेनेड लॉन्चर भी शामिल है, जो 500 मीटर तक के लक्ष्य भेद सकते हैं। ऊपरी रिसीवर पर पिकटिन्नी रेल पर विभिन्न दृष्टि को रखा जा सकता है। 

राइफल उच्च ग्रेड एल्यूमीनियम मिश्र धातु से बना है और इसका बेहतर प्रदर्शन किया गया है। मल्टी कैलिबर व्यक्तिगत हथियार प्रणाली का मॉड्यूलर डिज़ाइन सैनिक को पिन हटाकर बंदूक को और अधिक आसानी से इकट्ठा करने में मदद करता है। साथ ही बिना कीलक वाला डिजाइन इसे युद्ध वातावरण में बेहतर काम करने में मदद करता है।

इन्हें भी देखें
 इंसास राइफल
 एक्सकैलिबर राइफल
 रक्षा अनुसंधान एवं विकास संगठन
 भारतीय सेना
 डीआरडीओ

सन्दर्भ

श्रेणी:भारत के हथियार
श्रेणी:भारतीय सेना
एच. आर. विश्वास

एच. आर. विश्वास  संस्कृत भाषा के प्रतिष्ठित साहित्यकार हैं। इनका जन्म कर्नाटक राज्य के चिकमंगलूर जिले के शृंगेरी में हुआ और अब वह मैंगलुरु में रहते हैं।

 कार्य और पुरस्कार 
विश्वास संस्कृत पत्रिका  सम्भाषण संदेश के संपादक रहे हैं। इन्होंने कर्नाटक सरकार के कक्षा ५ से ७ तक के लिए संस्कृत पाठ्य पुस्तकों के पाठ्यक्रम समिति में कार्य किया है। वे संस्कृत भारती के प्रकाशन प्रमुख रहे है।  उन्होंने एस. एल. भैरप्प के कन्नड़ पुस्तक पर्व का भी अनुवाद किया है।

२०१० में इन्हे उपन्यास आवरणम् के लिये साहित्य अकादमी का संस्कृत अनुवाद पुरस्कार मिला। ये उपन्यास एस. एल. भैरप्प के कन्नड आवरण का अनुवाद है।
 
२०१३ में इन्हे नाटक मार्जालस्य मुखं दृष्टम् के लिये साहित्य अकादमी का संस्कृत बाल साहित्य पुरस्कार मिला।

 सन्दर्भ 

श्रेणी:साहित्य अकादमी द्वारा पुरस्कृत संस्कृत भाषा के साहित्यकार
फीनियन

right|thumb|300px|जॉन ओ महोनी

आयरलैंड की अंग्रेजी शासन से मुक्ति के हेतु निर्मित एक संगठन (फिनियन ब्रदरहुड) के सदस्यों को फीनियन्स (Fenian)  कहते थे। जॉन ओ महोनी ने १८४८ में न्यूयार्क में इसकी नींव डाली। फीनियन ब्रदरहुड का उद्देश्य शस्त्रक्रांति और सैनिक कार्यवाइयों द्वारा आयरलैंड को स्वतंत्र करना था। १८६६ में ब्रदरहुड ने कनाडा पर आक्रमण किया। फीनियन क्रांतिकारी आयरलैंड भी गए और विद्रोह की आग भड़कानी चाही। विद्रोह सफल नहीं हुआ। तब उन्होंने इंग्लैंड की बस्तियों पर बमबारी आरंभ की। १८६७ में उन्होंने क्लर्केनवेल जेल पर धावा बोल दिया, और विस्फोट से उसकी दीवार तोड़ दी। इन उग्र गतिविधियों के बावजूद आंदोलन अधिक दिनों तक जीवित न रह सका; फिर भी, आयरिश स्वतंत्रता की चेतना जाग्रत करने में इनकी भूमिका महत्वपूर्ण रही।

श्रेणी:आयरलैंड का इतिहास
अनुपुरापाषाण काल

right|thumb|300px|
अनुपुरापाषाण काल (Epipaleolithic) प्रारंभिक प्रागितिहास का एक चरण है जो आज से लगभग 12,500 वर्ष पहले, पुरापाषाण काल के बाद और मध्यपाषाण काल के पहले आता है।

category:पाषाण युग
किशनगढ़ शैली

right|thumb|राष्ट्रीय पुरातात्विक संग्रहालय, नई दिल्ली में बनी-ठनी की पेंटिंग
किशनगढ़ शैली राजस्थान की एक चित्र शैली है। इस चित्रशैली का विकास तो महाराजा मानसिंह के काल में हुआ था, लेकिन बनी-ठनी चित्रशैली है, उसका उद्भव महाराजा सावंत सिंह के शासन काल में हुआ था। किशनगढ़ शैली का समृद्ध काल सावंत सिंह से है, जो नागरीदास के नाम से विख्यात है। इनका काल १६९९ से १७९४ ईस्वी तक माना जाता है। इन्हीं के काल में १७४८-६४ ईस्वी का समय किशनगढ़ शैली का स्वर्ण युग माना जाता है।

लिखित मनीष ताम्बड़

शैली के प्रमुख चित्रकार

इस शैली का प्रमुख चित्रकार मोरध्वज निहालचंद माने जाते हैं जिन्होंने राजस्थान की मोनालिसा कहा जाने वाली बनी-ठनी पेंटिंग बनाई थी जबकि अन्य इस शैली के अमीरचंद, धन्ना, छोटू, बदनसिंह, सीताराम, नानकराम, रामनाथ, सवाईराम जोशी, सीताराम इत्यादि भी प्रमुख चित्रकार हैं।Bani Thani  britannica.comKishangarh Miniatures - In Quest Of Divine Love  indiaprofile.com

बनी-ठनी

किशनगढ़ चित्रशैली के चित्रकारों ने बनी-ठनी को राधा के प्रतीक के रूप में भी चित्रित किया है। बनी-ठनी को एरिक डिकिन्सन ने भारत की मोना लीज़ा कहा है। भारत सरकार के द्वारा बनी-ठनी डाक टिकिट 5 मई 1973 को जारी किया था, जिससे यह पूरे देशभर में प्रसिद्घ हो गई।

किशनगढ़ की बनी-ठनी चित्रशैली में सावंत सिंह के काल में अमरचंद के द्वारा चांदनीरात की संगोष्ठी नामक चित्र बनाया गया था। नागरीदास चित्रकार ने अपनी प्रेयसी बनी-ठनी के अपूर्व प्रेम में प्रेरित होकर अनेक चित्र और आकृतियों का निर्माण करवाया था।

इस शैली को प्रकाश में लाने का श्रेय एरिक डिकिन्सन तथा डॉ फ़ैयाज़ अली को है। किशनगढ़ की इस शैली में कला, प्रेम और भक्ति का सर्वांगीण विकास इस शैली में है।
लिखित मनीष ताम्बड़ नीम का खेड़ा बूंदी

शैली की विशेषता

किशनगढ़ चित्रशैली के चेहरे लंबे ,कद लंबा और नाक नुकीली रहती है। स्थानीय गोदोला तालाब तथा किशनगढ़ के नगर से दूर दिखाया जाना भी इस शैली की विशेषता में है। इस शैली में सफेद, गुलाबी व सिंदूरी रंगों में केले के वृक्ष ,झील का दृश्य ,हंस, बतख, सारस, बगुला, तैरती हुई नौकाएं तथा प्रेमालाप करते राधा-कृष्ण का सुंदर चित्रण किया गया है।

सन्दर्भ

श्रेणी:चित्र शैली
श्रेणी:राजस्थानी चित्रकला
श्रेणी:चित्रकला
लक्ष्मी छाया

लक्ष्मी छाया (७ जनवरी १९४८- ९ मई २००४) एक भारतीय अभिनेत्री और नर्तकी थी, जो १९६० और १९७० के दशक में ५५ से भी अधिक बॉलीवुड और मराठी फिल्मोंListener's Bulletin No. 125, September 2004, p 4.Laxmi Chhaya & Dilawar Khan ScreenIndia.com 4 June 2004 , Khalid Mohamed, The Asian Age, 15 October 2011 में दिखाई दी। 
वह संयुक्त राज्य अमेरिका में मुखौटे वाली नर्तकी के रूप में सर्वश्रेष्ठ जानी जाती है जो १९६५ की फिल्म गुमनाम से ;जान पाहेन हो' में नर्तकी निबाने के बाद।

उन्होंने १९६१ से १९८२ तक फिल्मों में काम किया फिर वो गरीब बच्चों को नृत्य की शिक्षा दी।

२००४ में ५६ साल की उम्र में कैंसर से उनकी मृत्यु हो गई थी मुंबई में।

फिल्मोग्राफी

मेरा गाँव मेरा देश
रास्ते का पत्थर
गुमनाम
दुनिया (1968 फ़िल्म)
मेरे हुज़ूर
हाय मेरा दिल (1968 फ़िल्म)
मेरे सनम
लड़का लड़की (1966 फ़िल्म)
रात और दिन
भीगी पलकें (1982 फ़िल्म)
मेरे हमसफर (1970 फ़िल्म)
दो चोर
प्यार का मौसम
दो फूल (1973 फ़िल्म)
आया सावन झूम के
एक श्रीमान एक श्रीमती (1969 फ़िल्म)
परवाना (1971 फ़िल्म)

सन्दर्भ

श्रेणी:भारतीय अभिनेत्री
श्रेणी:भारतीय महिला
श्रेणी:हिन्दी अभिनेत्री
श्रेणी:मराठी लोग
काष्ठ कला

काष्ठ कला (Wooden Arts) एक हस्तकला है जो भारतीय राज्य राजस्थान में बहुत प्रसिद्ध है। काष्ठ को आम भाषा में लकड़ी कहा जाता है। इस कला में लोग लकड़ी पर विभिन्न प्रकार के कलाकारी वस्तुएं बनाते हैं।

बस्सी चित्तौड़गढ़ ज़िले का बस्सी कस्बा जो प्राचीन समय से काष्ठ कला के लिए प्रसिद्ध रहा है। बस्सी की काष्ठ क्ला के जन्म दाता प्रभात जी सुतार माने जाते हैं। इनके द्वारा सर्वप्रथम एक लकड़ी की गणगौर बनाई गई। जो लगभग आज से ३५५ साल पुरानी है।

खराद कला
right|thumb|150px|एक ही लकड़ी से निर्मित मूर्ति

उदयपुर की खराद कला लकड़ी को विभिन्न आकारों में ढ़ालने एवं बारीक गोल किनारियों के कार्य के लिए प्रसिद्ध है। खराद कला का इतिहास लगभग २५० वर्ष पुराना माना जाता है। महाराजा जगत सिंह ने मारवाड़ से इस शिल्प के कुछ कारीगरों को उदयपुर बुलाकर बसाया था। कालांतर में यहाँ बसे परिवारों की संख्या बढ़ती गई और इस खराद कला ने अपना स्थान प्रांत ,राष्ट्र और अंतर्राष्ट्रीय स्तर पर विकसित कर लिया। खराद कार्य में मुख्यतः खिरनी की लकड़ी का उपयोग किया जाता है। प्रारम्भ में शहरीकरण ,सरकारी प्रोत्साहन एवं बढ़ते बाजार के कारण यह व्यवसाय बहुत फला-फूला। इस लकड़ी के कार्य में उदयपुर ज़िले के लगभग दो हजार परिवार लगे हुए हैं। खिरनी की लकड़ी की कमी ,वांछित प्रशिक्षण एवं उच्च तकनीक के अभाव में यह कला अब धीरे-धीरे लुप्त  होने लगी है। लेकिन हस्तकला विकास सहकारी समिति लिमिटेड, उदयपुर द्वारा पिछले वर्षों से इस लुप्त होती कला को फिर से प्रकाश में लाने और इसे पुनः विश्व भर में प्रतिष्ठा दिलाने का काम हाथ में लिया है। 

उदयपुर हस्तकला विकास सहकारी समिति उदयपुर के अधीन शिल्प संघ परियोजना ,नाई का गठन किया गया है। शिल्प संघ परियोजना महिला शिल्पकारों ने अपने विकास हेतु खुद तैयार की है। नाबार्ड द्वारा इस योजना को गोद लेकर इसे क्रियान्वित किया जा रहा है। उदयपुर से १२ किलोमीटर दूर नाई गाँव में १६ जुलाई १९९६ को शिल्प संघ परियोजना का विधिवत शुभारम्भ हुआ था।

अन्य जानकारी

प्राचीन तथा मध्यकालीन काष्ठ शिल्प के लिए वर्तमान में राजस्थान के डूंगरपुर ज़िले का जेठाना गाँव विख्यात है। इसके अलावा राज्य के बांसवाड़ा ज़िले का चंदूजी का गढ़ा तथा डूंगरपुरज़िले का बोडीगामा तीर-कमान के लिए काफी अच्छा प्रसिद्ध स्थल है। इन सबके अलावा चुरू ज़िला चन्दन की लकड़ी पर खुदाई के लिए विख्यात है। इसमें स्वर्गीय मालचंद बादाम वाले तथा उनके परिवार के सदस्य चौथमल नवरतनमल (पुत्र) और ओम प्रकाश, (प्रपोत्र) खासे विख्यात है। 

चित्र दीर्घा

सन्दर्भ

इन्हें भी देखें
काष्ठकारी (बढ़ईगीरी)
उत्कीर्णन (wood carving)
काष्ठकार्य सम्बन्धी संधियाँ

 बाहरी कड़ियाँ 
 बनारस की काष्ठ कला
 Carpenters - from the BLS Occupational Outlook Handbook
 Carpenters from Europe and beyond
 Woodworking plans and projects

सन्दर्भ

श्रेणी:हस्तकला
श्रेणी:काष्ठ कला
श्रेणी:व्यवसाय
गौला नदी

thumb|हल्द्वानी में गौला नदी पुल से गौलापार का दृश्य
गौला नदी (Gaula River) भारत के उत्तराखण्ड राज्य में बहने वाली एक नदी है। लगभग 500 किमी (310 मील) लंबी इस नदी को किच्छा नाम से भी जाना जाता है। यह नदी उत्तराखण्ड राज्य में सात ताल से निकल कर उत्तर प्रदेश में बरेली से 15 किमी (9.3 मील) उत्तर-पश्चिम में रामगंगा नदी में मिल जाती है। इसका मूल उद्गम भीडापानी, मोरनौला-शहरफाटक की ऊंची पर्वतमाला के जलस्रोतों से होता है। उसके बाद भीमताल, सात ताल की झीलों से आने वाली छोटी नदियों के मिलने से यह हैड़ाखान तक काफ़ी बड़ी नदी बन जाती है। काठगोदाम, हल्द्वानी, किच्छा, शाही इत्यादि नगर इसके तट पर बसे हैं।

पिछले कई वर्षों में, भू-क्षरण और वनों की कटाई से गौला का जलग्रह भूस्खलन के लिए प्रवण बन गया है। वर्षा में गिरावट आने से, इसके प्रवाह में भी कमी आई है। हल्द्वानी के समीप मैदान पर आने के बाद गौला नदी का किनारा, अत्यधिक खनन के चलते भी क्षरण का सामना कर रहा है।

 इन्हें भी देखें 
 हल्द्वानी
 नैनीताल ज़िला

सन्दर्भ

श्रेणी:भारत की नदियाँ
श्रेणी:उत्तराखण्ड की नदियाँ
श्रेणी:उत्तर प्रदेश की नदियाँ
एयर चीफ़ मार्शल

thumb|right|120px| एयर चीफ़ मार्शल सर रिचर्ड जोन्स वर्दी में
एयर चीफ़ मार्शल (एसीएम) वायु सेना का एक चार-सितारा स्तर है जिसका मूल एवं वर्तमान प्रयोग भी रॉयल एयर फ़ोर्स में होता रहा है।

श्रेणी:वायु सेना
हल्द्वानी रेलवे स्टेशन

हल्द्वानी रेलवे स्टेशन उत्तराखंड राज्य में नैनीताल जनपद के हल्द्वानी नगर का मुख्य रेलवे स्टेशन है।

रेलवे स्टेशन का स्टेशन कोड एच.डी.डब्ल्यू (HDW) है, और यह भारतीय रेलवे के पूर्वोत्तर रेलवे क्षेत्र के इज्जतनगर रेलवे डिवीजन के मुख्यालय से 99 किमी दूर है। स्टेशन पर 3 प्लेटफार्म हैं और इन पर डीजल इंजन, सिंगल ब्रॉड गेज रेलवे लाइन का उपयोग करते हैं।

समुद्र तल से इसकी ऊंचाई 443 मीटर है तथा निकटतम हवाई अड्डा 28 किमी की दूरी पर पंतनगर में है।

प्रमुख ट्रेनें
 उत्तराखंड संपर्क क्रांति एक्सप्रेस (५०३५, ५०३६)
 नई दिल्ली काठगोदाम शताब्दी एक्सप्रेस 
 जम्मू तवी काठगोदाम गरीब रथ एक्सप्रेस
 काठगोदाम कानपुर सेंट्रल ग़रीब रथ एक्सप्रेस
 लखनऊ जंक्शन - काठगोदाम एक्सप्रेस
 काठगोदाम एक्सप्रेस देहरादून
 रानीखेत एक्सप्रेस काठगोदाम - जैसलमेर
 बाग एक्सप्रेस काठगोदाम - हावड़ा
 काठगोदाम - मुरादाबाद पैसेंजर (वाया काशीपुर)
 काठगोदाम - मुरादाबाद पैसेंजर
काठगोदाम - देहरादून जन शताब्दी एक्सप्रेस

बाहरी कड़ियाँ
 
 
 

श्रेणी:उत्तराखण्ड में रेलवे स्टेशन
श्रेणी:हल्द्वानी
इंस्टाग्राम

इंस्टाग्राम एक मोबाइल, डेस्कटॉप और इंटरनेट-आधारित फोटो-साझाकरण एप्लिकेशन है जो उपयोगकर्ताओं को फोटो या वीडियो को सार्वजनिक रूप से या निजी  तौर पर साझा करने की अनुमति देता है। इसकी स्थापना केविन सिस्ट्रॉम और माइक क्रेगर के द्वारा 2010 में की गई थी, और अक्टूबर 2010 में आईओएस ऑपरेटिंग सिस्टम के लिए विशेष रूप से निःशुल्क kameputor meऐप के रूप में लॉन्च किया गया था। एंड्रॉइड (प्रचालन तंत्र) डिवाइस के लिए एक संस्करण दो साल बाद, अप्रैल 2012 में जारी किया गया था, इसके बाद नवंबर 2012 में फीचर-सीमित वेबसाइट इंटरफ़ेस, और विंडोज़ 10 मोबाइल और विंडोज़ 10 को अक्टूबर 2016 में एप्लिकेशन तैयार किये गए।  

इंस्टाग्राम पर आज पंजीकृत सदस्य अनगिनत संख्या में तस्वीर और वीडियो साझा कर सकते हैं जिसमें वे फिल्टर भी बदल सकते हैं। Fast Company "Instagram Launches A Web Feed So You Can View Friends' Photos Online, Not Just on Your Phone"  अभिगमन तिथि: 20 सितम्बर 2017 साथ ही इन चित्रों के साथ अपना लोकेशन यानी स्थिति भी जोड़ सकते हैं। इसके अलावा जैसे ट्विटर और youtube में हैश टैग जोड़े जाते हैं वैसे ही इस में भी हैशटैग लगाने का विकल्प होता है। साथ ही फोटो और वीडियो के अलावा लिखकर पोस्ट भी कर सकते हैं। इंस्टाग्राम स्टोरी फीचर के द्वारा उन वीडियो और फोटो को ब्रॉडकास्ट किया जा सकता है जो इंस्टाग्राम से 79घंटे के बाद गायब हो जाते हैं।

 आंकड़े 
7 जनवरी, 2023 तक, सबसे अधिक फॉलो किए जाने वाले व्यक्ति पुर्तगाली पेशेवर फुटबॉलर क्रिस्टियानो रोनाल्डो हैं, जिनके 530 मिलियन से अधिक फॉलोअर्स हैं। 7 जनवरी, 2023 तक, इंस्टाग्राम पर सबसे ज्यादा पसंद की जाने वाली तस्वीर फुटबॉलर लियोनेल मेस्सी की 2022 फीफा विश्व कप जीतने का जश्न मनाते हुए तस्वीरों का एक हिंडोला है, पोस्ट को 74 मिलियन से अधिक लाइक्स मिले हैं। 

2022 में, इंस्टाग्राम साल का दूसरा सबसे अधिक डाउनलोड किया जाने वाला मोबाइल ऐप था।

Hgufffiln

बाहरी कड़ियाँ its__devil475

 
 Company headquarters page on Facebook's official website
 "#Nofilter" podcast with the founders of Instagram (May 30, 2013)

श्रेणी:सॉफ्टवेयर
श्रेणी:वेब ऐप्लीकेशन
श्रेणी:सामाजिक मीडिया